Diari Oficial de la Generalitat Valenciana


Sumari del DOGV 3476, del 19-04-1999 (1999/3438)

ORDRE de 25 de març de 1999, per la qual es modifica l'article 10 de l'Ordre d'1 d'agost de 1997, de la Conselleria de Benestar Social, que desplega el Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/03/25/(1)/dof/vci/html**

### Dades del document

Número de DOGV
:   3476

Data del DOGV
:   19-04-1999

Secció del DOGV
:   I. DISPOSICIONS GENERALS

Número del document
:   1999/3438


Data del document
:   25-03-1999

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * Conselleria Benestar Social
    * reglament intern
    * administració regional
    * legislació

ORDRE de 25 de març de 1999, per la qual es modifica l'article 10 de l'Ordre d'1 d'agost de 1997, de la Conselleria de Benestar Social, que desplega el Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social. [1999/X3438]
  
Mitjançant l'Ordre d'1 d'agost de 1997, de la Conselleria de Benestar Social, es va efectuar el desenvolupament de l'estructura orgànica dels seus serveis centrals, d'acord amb el que disposa la disposició final primera del Decret 37/1997, de 26 de febrer.
  
La Direcció General de l'Esport ha adquirit noves competències relacionades fonamentalment amb la formació en l'àmbit de l'esport i les titulacions esportives, conseqüència de l'increment de la demanda social que en aquest àmbit s'està produint, i provocada pel traspàs de competències per part de l'administració de l'estat a la Generalitat Valenciana, així com per la legislació estatal de recent publicació.
  
Per altra part, un dels objectius prioritaris d'aquesta direcció general és la promoció de la investigació entorn al fenomen de l'esport i l'activitat física. Si unim aquestes noves funcions i serveis amb les funcions que ja exerceix aquesta direcció general, raons organitzatives i funcionals aconsellen la creació del servei de Formació i Investigació Esportiva, el qual assumirà part de les funcions de l'esmentat servei de promoció i atendrà les noves funcions i serveis relacionats amb la formació i les ciències de l'esport.
  
Per això, amb l'informe previ de la conselleria d'Economia, Hisenda i Administració Pública,
  
ORDENE
  
Article 1
  
Modificar en l'article 10 de l'Ordre d'1 d'agost de 1997, de la Conselleria de Benestar Social, el següent apartat:
  
On diu: «Servei de Promoció i Formació Esportiva», haurà de dir: «Servei de Promoció Esportiva», i se suprimeixen de l'esmentat servei les funcions d'acreditació, formació i titulació de tècnics.
  
Article 2
  
Afegir en l'article 10 de l'Ordre d'1 d'agost de 1997, de la Conselleria de Benestar Social, el següent apartat: «De l'Àrea de l'Esport depén el Servei de Formació i Investigació Esportiva, al qual escau dirigir, coordinar i exercir les funcions de formació, investigació i divulgació científica del fenomen esportiu i de l'activitat física; la formació i acreditació de tècnics esportius conduent a l'obtenció de titulacions acadèmiques oficials i les campanyes i activitats relacionades amb el medi natural».
  
DISPOSICIÓ FINAL
  
Aquesta ordre entrarà en vigor el mateix dia de la seua publicació al Diari Oficial de la Generalitat Valenciana.
  
València, 25 de març de 1999
  
La consellera de Benestar Social,


Còpia Permalink ELI